CELEX: 52020PC0633
Language: lt
Date: 2020-10-05
Title: Pasiūlymas TARYBOS SPRENDIMAS dėl pozicijos, kurios ES vardu turi būti laikomasi Jungtinėje taryboje, įsteigtoje Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl tam tikrų EPS IV priede išvardytų referencinių kiekių koregavimo

EUROPOS KOMISIJA
            Briuselis, 2020 10 05
            COM(2020) 633 final
            2020/0284(NLE)
            Pasiūlymas
            TARYBOS SPRENDIMAS
            dėl pozicijos, kurios ES vardu turi būti laikomasi Jungtinėje taryboje, įsteigtoje Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl tam tikrų EPS IV priede išvardytų referencinių kiekių koregavimo
            
               
         
         
            
               AIŠKINAMASIS MEMORANDUMAS
            
            
               1.Pasiūlymo dalykas
            
            
               Šis pasiūlymas teikiamas dėl sprendimo, kuriuo nustatoma pozicija, kurios ES vardu turi būti laikomasi Jungtinėje taryboje, įsteigtoje Europos Sąjungos ir Pietų Afrikos vystymosi bendrijos (PAVB) EPS valstybių ekonominės partnerystės susitarimu (toliau – EPS arba Susitarimas), dėl tam tikriems EPS IV priede išvardytiems produktams nustatytų referencinių kiekių koregavimo taikant EPS 35 straipsnį.
            
            
               2.Pasiūlymo aplinkybės
            
            
               2.1.Pasiūlymo pagrindimas ir tikslai
            
            
               EPS 35 straipsnyje numatyta, kad Pietų Afrikos muitų sąjunga (toliau – PAMS) gali taikyti importo muitus kaip apsaugos priemonę, jei bet kuriuo dvylikos mėnesių laikotarpiu bet kurio ES kilmės EPS IV priede nurodyto žemės ūkio produkto į PAMS importuojamas kiekis yra didesnis už tame priede nurodytą atitinkamo produkto referencinį kiekį.
            
            
               EPS IV priedą sudaro lentelė, kurioje yra išvardyti dvidešimt trijų (23) produktų referenciniai kiekiai dvylikai (12) metų („1 metai“, „2 metai“ ir t. t.). Lentelės 1 išnašoje nurodyta, kad „jei Susitarimas įsigalioja po 2015 m., žvaigždute pažymėtoms muitų tarifų eilutėms taikomas referencinis 1 metų kiekis yra ankstesnių trejų (3) metų importo iš ES į PAMS vidurkis. Vėlesnių metų (po 1 metų) referenciniai kiekiai koreguojami proporcingai šioje lentelėje nurodytiems referenciniams kiekiams.“
            
            
               EPS 113 straipsnio 8 dalyje nustatyta, kad „jei, prieš įsigaliojant šiam Susitarimui, Šalys nusprendžia jį taikyti laikinai, visos nuorodos į šio Susitarimo įsigaliojimo datą yra nuorodos į datą, nuo kurios jis pradedamas taikyti laikinai“.
            
            
               EPS laikinai taikomas nuo 2016 m. spalio 10 d. Todėl, atsižvelgiant į IV priedo lentelės išnašą, reikėtų pakoreguoti vienuolikos (11) EPS IV priede išvardytų produktų (pažymėtų žvaigždute) referencinį kiekį.
            
            
               2.2.ES ir PAVB EPS jungtinė taryba
            
            
               EPS 100 straipsniu įsteigiama Jungtinė taryba, „kuri prižiūri ir tvarko šio Susitarimo įgyvendinimą“.
            
            
               Susitarimo 101 straipsnio 1 dalyje nustatyta, „kad Jungtinę tarybą sudaro atitinkami ES Tarybos nariai ir atitinkami Europos Komisijos nariai arba jų atstovai ir atitinkami PAVB EPS valstybių ministrai arba jų atstovai“.
            
            
               Kaip išvardyta 101 straipsnio 3 dalyje, Jungtinė taryba:
            
            
               (a)yra atsakinga už šio Susitarimo vykdymą ir įgyvendinimą bei stebi jo tikslų įgyvendinimą;
            
            
               (b)nagrinėja visus svarbiausius su Susitarimu susijusius bendro intereso ir Šalių tarpusavio prekybą galinčius paveikti klausimus;
            
            
               (c)nagrinėja Šalių pasiūlymus ir rekomendacijas dėl šio Susitarimo persvarstymo;
            
            
               (d)teikia tinkamas rekomendacijas;
            
            
               (e)stebi Šalių ekonominių ir prekybos ryšių raidą;
            
            
               (f)stebi ir vertina šio Susitarimo bendradarbiavimo nuostatų dėl vystomojo bendradarbiavimo poveikį;
            
         
         
            
               (g)stebi ir persvarsto visų šiuo Susitarimu reglamentuojamų dalykų pažangą;
            
            
               (h)nustato savo darbo tvarkos taisykles;
            
            
               (i)nustato Prekybos ir vystymosi komiteto darbo tvarkos taisykles;
            
            
               (j)stebi Prekybos ir vystymosi komiteto veiklą ir
            
            
               (k)vykdo visas kitas šiame Susitarime numatytas pareigas.
            
            
               Susitarimo 102 straipsnio 1 dalyje nustatyta, kad Jungtinė taryba gali priimti sprendimus visais šiuo Susitarimu reglamentuojamais klausimais. EPS IV priedo 1 išnaša reiškia, kad, jei EPS įsigalioja po 2015 m. (kaip įvyko šiuo atveju), priimamas sprendimas koreguoti žvaigždutėmis pažymėtų produktų referencinius kiekius.
            
            
               2.3.Numatomas EPS jungtinės tarybos sprendimas
            
            
               Per 5-ąjį ES ir PAVB EPS prekybos ir vystymosi komiteto (kuris padeda Jungtinei tarybai „vykdyti jos pareigas“ ir kurį sudaro Šalims atstovaujantys „paprastai vyresnieji pareigūnai“) posėdį EPS Šalys pasiekė neoficialų susitarimą dėl žemės ūkio apsaugos priemonių ribinio lygio koregavimo atsižvelgiant į EPS IV priedo 1 išnašą. Per 2019 m. vasario 19 d. vykusį pirmąjį posėdį Jungtinė taryba patvirtino šį susitarimą ir priėjo prie išvados, kad ji „priims šį sprendimą taikydama rašytinę procedūrą arba elektroninėmis priemonėmis, kaip numatyta jos darbo tvarkos taisyklėse“. Šiuo tikslu PAVB EPS valstybės įsipareigojo iki 2019 m. kovo 15 d. su ES pasidalyti Jungtinės tarybos sprendimo projektu. ES šį projektą gavo apytikriai metais vėliau, 2020 m. vasario 19 d.
            
            
               3.Pozicija, kurios turi būti laikomasi Sąjungos vardu
            
            
               Siūlomu Tarybos sprendimu nustatoma pozicija, kurios ES vardu turi būti laikomasi EPS įsteigtoje Jungtinėje taryboje dėl tam tikrų EPS IV priede išvardytų referencinių kiekių koregavimo.
            
            
               Ši pozicija grindžiama preliminariu EPS Šalių susitarimu, kuris buvo pasiektas per pirmąjį EPS jungtinės tarybos posėdį.
            
            
               Pasiūlymo dalykas susijęs su prekybos politika – sritimi, priklausančia išimtinei Sąjungos išorės kompetencijai pagal SESV 3 straipsnio 2 dalį.
            
            
               4.Teisinis pagrindas
            
            
               4.1.Procedūrinis teisinis pagrindas
            
            
               4.1.1.Principai
            
            
               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
            
            
               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“.
            
            
               4.1.2.Taikymas aptariamuoju atveju
            
            
               Jungtinė taryba įsteigta Ekonominės partnerystės susitarimu.
            
            
               Sprendimas, kurį turi priimti Jungtinė taryba, turi teisinę galią. Kai numatomas pakeitimas bus priimtas, remiantis Susitarimo 35 straipsniu ir IV priedu jis turės teisinę galią pagal tarptautinę teisę.
            
         
         
            
               Numatomu sprendimu Susitarimo institucinė struktūra nepapildoma ir nekeičiama.
            
            
               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.
            
            
               4.2.Materialinis teisinis pagrindas
            
            
               4.2.1.Principai
            
            
               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo sprendimo, dėl kurio Sąjungos vardu nustatoma pozicija, tikslo ir turinio. Jeigu numatomu sprendimu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.
            
            
               4.2.2.Taikymas aptariamuoju atveju
            
            
               Numatomo sprendimo tikslas ir turinys yra susiję su bendra prekybos politika.
            
            
               Todėl siūlomo sprendimo materialinis teisinis pagrindas yra SESV 207 straipsnio 4 dalies pirma pastraipa.
            
            
               4.3.Išvada
            
            
               Siūlomo sprendimo teisinis pagrindas turėtų būti SESV 207 straipsnio 4 dalies pirma pastraipa kartu su 218 straipsnio 9 dalimi.
            
            
               5.Numatomo sprendimo skelbimas
            
            
               Jungtinės tarybos sprendimu bus iš dalies pakeistas EPS, todėl tikslinga priimtą sprendimą paskelbti Europos Sąjungos oficialiajame leidinyje.
            
            
               2020/0284 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios ES vardu turi būti laikomasi Jungtinėje taryboje, įsteigtoje Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl tam tikrų EPS IV priede išvardytų referencinių kiekių koregavimo
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
            
            
               atsižvelgdama į Europos Komisijos pasiūlymą,
            
            
               kadangi:
            
         
         
            
               (1)2016 m. birželio 10 d. Europos Sąjunga ir jos valstybės narės pasirašė Europos Sąjungos bei jos valstybių narių ir Pietų Afrikos vystymosi bendrijos (toliau – PAVB) EPS valstybių ekonominės partnerystės susitarimą
                  1
                (toliau – Susitarimas);
            
            
               (2)Europos Sąjungos bei jos valstybių narių ir Botsvanos, Lesoto, Namibijos, Esvatinio ir Pietų Afrikos susitarimas laikinai taikomas nuo 2016 m. spalio 10 d., o Europos Sąjungos bei jos valstybių narių ir Mozambiko susitarimas – nuo 2018 m. vasario 4 d.;
            
            
               (3)pagal Susitarimo 102 straipsnio 1 dalį Jungtinė taryba gali priimti sprendimus visais šiuo Susitarimu reglamentuojamais klausimais. Pagal 101 straipsnio 3 dalies h ir i punktus Jungtinė taryba nustato savo darbo tvarkos taisykles ir Prekybos ir vystymosi komiteto darbo tvarkos taisykles;
            
            
               (4)Susitarimo 35 straipsnyje nustatyta, kad Pietų Afrikos muitų sąjunga gali taikyti importo muitus kaip apsaugos priemonę, jei bet kuriuo dvylikos mėnesių laikotarpiu bet kurio ES kilmės EPS IV priede nurodyto žemės ūkio produkto į PAMS importuojamas kiekis yra didesnis už tame priede nurodytą atitinkamo produkto referencinį kiekį;
            
            
               (5)EPS IV priedo 1 išnašoje numatyta, kad, jei Susitarimas įsigalioja po 2015 m., žvaigždute pažymėtoms muitų tarifų eilutėms taikomas referencinis kiekis yra koreguojamas,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Pozicija, kurios Sąjungos vardu turi būti laikomasi Jungtinėje taryboje dėl EPS IV priede išvardytų ir žvaigždute pažymėtų produktų tam tikrų referencinių kiekių koregavimo taikant Susitarimo 35 straipsnį, grindžiama prie šio sprendimo pridedamu Jungtinės tarybos sprendimo projektu.
            
            
               2 straipsnis
            
            
               Šis sprendimas skirtas Komisijai.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        Europos Sąjungos bei jos valstybių narių ir PAVB EPS valstybių ekonominės partnerystės susitarimas (OL L 250, 2016 9 16, p. 3).
               
            
      
    ---documentbreak--- 
      
         
               EUROPOS KOMISIJA
            Briuselis, 2020 10 05
            COM(2020) 633 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios ES vardu turi būti laikomasi Jungtinėje taryboje, įsteigtoje Europos Sąjungos bei jos valstybių narių ir PAVB EPS valstybių ekonominės partnerystės susitarimu, dėl tam tikrų EPS IV priede išvardytų referencinių kiekių koregavimo
            
               
         
         
            
               PROJEKTAS
            
            
               EUROPOS SĄJUNGOS BEI JOS VALSTYBIŲ NARIŲ IR PAVB EPS VALSTYBIŲ EKONOMINĖS PARTNERYSTĖS SUSITARIMU ĮSTEIGTOS JUNGTINĖS TARYBOS
            
            
               SPRENDIMAS Nr. 2/2020
            
            
            
               dėl ribinio lygio produktams, kuriems gali būti taikomos apsaugos priemonės ir kurie pažymėti žvaigždute, nustatymo pagal Susitarimo IV priedo 1 išnašą
            
            
               JUNGTINĖ TARYBA,
            
            
               atsižvelgdama į Europos Sąjungos bei jos valstybių narių ir PAVB EPS valstybių ekonominės partnerystės susitarimą (toliau – Susitarimas), ypač į jo 35 ir 102 straipsnius, ir Jungtinės tarybos Sprendimą Nr. 1/2019 (Jungtinės tarybos darbo tvarkos taisyklės),
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Vadovaujantis Susitarimo IV priedo 1 išnaša, žvaigždute pažymėtų produktų referenciniai kiekiai, taikant Susitarimo 35 straipsnį, koreguojami pagal šio sprendimo priedą.
            
            
               2 straipsnis
            
            
               Šis sprendimas įsigalioja jo priėmimo dieną.
            
            
                     
                        Jungtinės tarybos vardu
                     
                  
               
                     
                        PAVB EPS valstybių atstovė
                     
                  
                  
                     
                        ES atstovas
                     
                  
               
                     
                        PEGGY O. SERAME
                     
                  
                  
                     
                        VALDIS DOMBROVSKIS
                     
                  
               
                     
                        Data
                     
                  
                  
                     
                        Data
                     
                  
               
            
               Priedas. Pakoreguoti Susitarimo IV priede (ES ir PAVB EPS, OL L 250, p. 1917–1918) išvardyti referenciniai kiekiai (metrinėmis tonomis)
            
            
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        Muitų tarifų eilutė
                     
                  
                  
                     
                        1 metai
                     
                  
                  
                     
                        2 metai
                     
                  
                  
                     
                        3 metai
                     
                  
                  
                     
                        4 metai
                     
                  
                  
                     
                        5 metai
                     
                  
                  
                     
                        6 metai
                     
                  
                  
                     
                        7 metai
                     
                  
                  
                     
                        8 metai
                     
                  
                  
                     
                        9 metai
                     
                  
                  
                     
                        10 metai
                     
                  
                  
                     
                        11 metai
                     
                  
                  
                     
                        12 metai
                     
                  
               
                     
                        02062100
                     
                  
                  
                     
                        100
                     
                  
                  
                     
                        110
                     
                  
                  
                     
                        121
                     
                  
                  
                     
                        133
                     
                  
                  
                     
                        146
                     
                  
                  
                     
                        161
                     
                  
                  
                     
                        177
                     
                  
                  
                     
                        195
                     
                  
                  
                     
                        215
                     
                  
                  
                     
                        237
                     
                  
                  
                     
                        261
                     
                  
                  
                     
                        287
                     
                  
               
                     
                        02062900
                     
                  
                  
                     
                        1 005
                     
                  
                  
                     
                        1 106
                     
                  
                  
                     
                        1 206
                     
                  
                  
                     
                        1 307
                     
                  
                  
                     
                        1 407
                     
                  
                  
                     
                        1 508
                     
                  
                  
                     
                        1 609
                     
                  
                  
                     
                        1 709
                     
                  
                  
                     
                        1 810
                     
                  
                  
                     
                        1 910
                     
                  
                  
                     
                        2 011
                     
                  
                  
                     
                        2 111
                     
                  
               
                     
                        02064900
                     
                  
                  
                     
                        5 000
                     
                  
                  
                     
                        5 500
                     
                  
                  
                     
                        6 000
                     
                  
                  
                     
                        6 500
                     
                  
                  
                     
                        7 000
                     
                  
                  
                     
                        7 500
                     
                  
                  
                     
                        8 000
                     
                  
                  
                     
                        8 500
                     
                  
                  
                     
                        9 000
                     
                  
                  
                     
                        9 500
                     
                  
                  
                     
                        10 000
                     
                  
                  
                     
                        10 500
                     
                  
               
                     
                        11041910
                     
                  
                  
                     
                        150
                     
                  
                  
                     
                        165
                     
                  
                  
                     
                        182
                     
                  
                  
                     
                        200
                     
                  
                  
                     
                        220
                     
                  
                  
                     
                        242
                     
                  
                  
                     
                        266
                     
                  
                  
                     
                        293
                     
                  
                  
                     
                        322
                     
                  
                  
                     
                        354
                     
                  
                  
                     
                        390
                     
                  
                  
                     
                        429
                     
                  
               
                     
                        11071010
                     
                  
                  
                     
                        2 373
                     
                  
                  
                     
                        2 613
                     
                  
                  
                     
                        2 874
                     
                  
                  
                     
                        3 161
                     
                  
                  
                     
                        3 478
                     
                  
                  
                     
                        3 825
                     
                  
                  
                     
                        4 204
                     
                  
                  
                     
                        4 628
                     
                  
                  
                     
                        5 089
                     
                  
                  
                     
                        5 595
                     
                  
                  
                     
                        6 152
                     
                  
                  
                     
                        6 771
                     
                  
               
                     
                        04012007
                     
                  
                  
                     
                        6 353
                     
                  
                  
                     
                        6 986
                     
                  
                  
                     
                        7 701
                     
                  
                  
                     
                        8 457
                     
                  
                  
                     
                        9 315
                     
                  
                  
                     
                        10 234
                     
                  
                  
                     
                        11 256
                     
                  
                  
                     
                        12 379
                     
                  
                  
                     
                        13 625
                     
                  
                  
                     
                        14 973
                     
                  
                  
                     
                        16 485
                     
                  
                  
                     
                        18 119
                     
                  
               
                     
                        20011000
                     
                  
                  
                     
                        1 302
                     
                  
                  
                     
                        1 432
                     
                  
                  
                     
                        1 576
                     
                  
                  
                     
                        1 732
                     
                  
                  
                     
                        1 905
                     
                  
                  
                     
                        2 096
                     
                  
                  
                     
                        2 305
                     
                  
                  
                     
                        2 536
                     
                  
                  
                     
                        2 791
                     
                  
                  
                     
                        3 069
                     
                  
                  
                     
                        3 376
                     
                  
                  
                     
                        3 714
                     
                  
               
                     
                        20019010
                     
                  
                  
                     
                        270
                     
                  
                  
                     
                        297
                     
                  
                  
                     
                        328
                     
                  
                  
                     
                        360
                     
                  
                  
                     
                        396
                     
                  
                  
                     
                        436
                     
                  
                  
                     
                        480
                     
                  
                  
                     
                        527
                     
                  
                  
                     
                        580
                     
                  
                  
                     
                        638
                     
                  
                  
                     
                        701
                     
                  
                  
                     
                        771
                     
                  
               
                     
                        180631
                     
                  
                  
                     
                        3 046
                     
                  
                  
                     
                        3 350
                     
                  
                  
                     
                        3 655
                     
                  
                  
                     
                        3 959
                     
                  
                  
                     
                        4 264
                     
                  
                  
                     
                        4 569
                     
                  
                  
                     
                        4 873
                     
                  
                  
                     
                        5 178
                     
                  
                  
                     
                        5 482
                     
                  
                  
                     
                        5 787
                     
                  
                  
                     
                        6 091
                     
                  
                  
                     
                        6 396
                     
                  
               
                     
                        180632
                     
                  
                  
                     
                        938
                     
                  
                  
                     
                        1 032
                     
                  
                  
                     
                        1 126
                     
                  
                  
                     
                        1 220
                     
                  
                  
                     
                        1 314
                     
                  
                  
                     
                        1 408
                     
                  
                  
                     
                        1 501
                     
                  
                  
                     
                        1 595
                     
                  
                  
                     
                        1 689
                     
                  
                  
                     
                        1 783
                     
                  
                  
                     
                        1 877
                     
                  
                  
                     
                        1 971
                     
                  
               
                     
                        180690
                     
                  
                  
                     
                        7 196
                     
                  
                  
                     
                        7 916
                     
                  
                  
                     
                        8 635
                     
                  
                  
                     
                        9 355
                     
                  
                  
                     
                        10 074
                     
                  
                  
                     
                        10 794
                     
                  
                  
                     
                        11 514
                     
                  
                  
                     
                        12 233
                     
                  
                  
                     
                        12 953
                     
                  
                  
                     
                        13 672
                     
                  
                  
                     
                        14 392
                     
                  
                  
                     
                        15 112